החדשות - "אשקול לבטל תושבות חשודים בטרור"
"אשקול לבטל תושבות חשודים בטרור"
יום לאחר הפיגוע הקטלני בירושלים שר הפנים אריה דרעי הודיע היום (שני) שהוא שוקל לבטל את תושבות הקבע של 12 תושבי מזרח ירושלים המעורבים בפעילות טרור. "תושבים ואזרחים שיסכנו את הציבור בישראל ויהוו איום על ביטחונם ידעו שמעמדם בסכנה", אמר השר.
השר הודיע כי בכוונתו להשתמש בסמכות שניתנה לו בתיקון לחוק הכניסה לישראל שאושר בשבוע שעבר בכנסת. על פי ההודעה של דרעי, בכוונתו לבחון את שלילת התושבות פעילים מרכזיים במוסדות חמאס, רוצחי אלכס לבלוביץ' ז"ל, מבצעי הפיגוע בארמון הנציב בשנת 2015, וחוליית טרור מסילוואן.
"רציחת ישראלים ומעורבות בפיגועים נגד אזרחים היא ההפרה החמורה ביותר של האמון בין תושב לבין מדינתו, כך גם מעורבות פעילה ומשמעותית בארגוני טרור", כתב השר דרעי בהודעתו. "תושבים ואזרחים שיסכנו את הציבור בישראל ויהוו איום על ביטחונם ידעו שמעמדם בסכנה בנוסף לשאר העונשים הקבועים בחוק".
"אפעל בכל כוחי ובכל האמצעים העומדים לרשותי להיאבק במחבלים ובכל מי שמעורב ומסייע לטרור", הוסיף השר.